Siping

Siping (kinesisk: 四平; pinyin: Sìpíng; Wade-Giles: Ssù-p'íng) er en kinesisk by på prefekturnivå i provinsen Jilin i det nordlige Kina.

Siping har 3,3 mill. innbyggere, hvorav ca. 582 000 i bykjernen, dvs. i distriktene Tiexi og Tiedong (2005). Her finner vi Siping kullkraftverk, som er under utvidelse til hele 2 100 MW kapasitet.

 Historie 
Sipings histore kan følges tilbake til ca. 1000 f.Kr. og Shangdynastiets tid. Ruiner fra kongdømmet Yans tid tyder på at han-kinesere tilflyttet området i vår- og høstannalenes tid. Gamle stammefolk som  fuyuer, goguryeoanere, kitanere, jursjenere, mongoler, mandsjuer og koreanere har etterlatt seg kulturartefakter i Sipingområdet.

Kommunen i Siping er hjemsted for to av Qing-dynastiets keiserinner, enkekeiserinne Cixi og enkekeiserinne Longyu.Profiles of China Provinces, Cities and Industrial Parks

Men Siping var ikke av særlig betydning før jernbanen mellom Changchun og havnebyen Dalian kom i 1902. Da skjøt befolkningsveksten fart, og økonomien styrket seg under det sørmandsjuriske jernbaneselskaps administrasjon. Så tilkom det et jernbanespor til Baicheng i nordvestre Jilin i 1923, og en annen linje sørover til Tonghua og videre inn i Korea i 1939. En ny by ble bygd etter 1921, og het på den tiden Ssupingkai. Etter 1932, under japanernes inntrengen i Mandsjuria, vokste det frem en del landbruksbasert industri, som ølbrygging, oljepressing og kornmølling. Mot slutten av annen verdenskrig ferdigstilte japanerne et raffineri for produksjon av syntetisk petroleum fra kull.

Siping var åsted for en rekke slag under den kinesiske borgerkrigen mellom kinesiske kommunister og kinesiske nasjonalister. Etter krigen var byen temmelig rasert.	

Siping vokste igjen raskt etter den kommunistiske regjeringen kom til makten, og ble etter hvert provinsens tredje største by.

 Administrative enheter 
Byprefekturet Siping har jurisdiksjon over 2 distrikter (区 qū), 2 byfylker (市 shì), ett fylke (县 xiàn) og ett autonomt fylke (自治县 zìzhìxiàn).

 Kart 250px # Navn Hanzi Hanyu Pinyin Befolkning(2003 est.) Areal (km²) Tetthet (/km²)Distrikter1Tiexi铁西区Tiěxī Qū250 0001621 5432Tiedong铁东区Tiědōng Qū260 000945275Byfylker3Shuangliao双辽市Shuāngliáo Shì410 0003 1211314Gongzhuling公主岭市Gōngzhǔlǐng Shì1 040 0004 027258Fylker5Lishu梨树县Líshù Xiàn850 0003 545240Autonome fylker5Yitong(For mandsjuene)伊通满族自治县Yītōng MǎnzúZìzhìxiàn470 0002 523186

 Samferdsel 
 Jernbane 
Siping er stoppested på den viktige jernbanelinen Jinghabanen som fører fra Beijing til Harbin via blant annet Tianjin, Tangshan, Shenyang og Changchun.

Hada-banen, en høyhastighetsbane åpnet i 2012, går gjennom området fra Harbin til Dalian.

 Vei 
Kinas riksvei 102 går gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

Kinas riksvei 303 går fra Ji'an i Jilin til Xilinhot i Indre Mongolia.

 Referanser 

 Eksterne lenker 


Kategori:Byprefekturer i Jilin